Reuseskilderye vir monument begin | Maroela Media
Die projek, wat bestaan uit ses olieverfpanele – elkeen 1,8 m hoog en 2,25 m lank – word geskilder deur Gerrit Pitout en sal by voltooiing oor 13,5 m strek waar dit in die Voortrekkermonument vertoon sal word.
Daar is afgeskop met die Winterberge-tema, 'n skildery wat nagenoeg vyf weke van Pitout se tyd in beslag geneem het. Die hele projek behoort teen Februarie aanstaande jaar voltooi te wees wanneer die Soutpansberge-doek wat die Schoemansdal-nedersetting uitbeeld vir die publiek oopgestel sal word.
Aangesien 'n prestige-projek van hierdie aard besondere vereistes het, gebruik Pitout net die beste gehalte mediumtekstuur skildersdoek wat deur Art Spark van Pretoria verskaf word.
"Winterberge" deur Gerrit Pitout. (Foto: Verskaf)
Hierbenewens word 'n verskeidenheid olieverwe gebruik waaronder Amsterdam, Winsor & Newton Artist en Grumbacher wat wissel van reeks 1 tot 7 – met 7 die sterkste pigment en ook uiters duur. Trouens, 37 ml hiervan kan selfs meer as R3 000 kos.
Dit is fassinerend om Pitout in aksie te sien want hy plaas eers 'n basis van kleur op die doek waarna hy begin uitskilder met 'n kwas.
Maroela Media se lesers sal visueel op die hoogte gehou word van Pitout se vordering met die projek. Die foto van die eerste voltooide paneel, die Winterberge, gee 'n indruk van die omvang van die projek.
Intussen het die eerste borg van een van die panele, die bekende ZZ2-groep van Mooketsi, hul ondersteuning bevestig.
Die Groot Trek FAK Gerrit Pitout Voortrekkermonument
Pragtig en 'n wonderlike idee! Dankie ook aan ZZ2 vir die borgskap, ons koop graag jul produkte.
Ons ken Gerrit van sy Barberton dae. So talentvol met kunswerke .Was ook meester fotograaf en beoordelaar by die kameraklub. Sal graag die groot trek werke in die monument wil gaan aanskou as dit klaar is.
Dís nou 'n opwindende projek! Sien uit na die visuele reis saam met die skilder – dit lyk baie belowend!
Ek ken Art Spark baie goed, die verf doeke is uit die boonste rakke, maar hulle doen nie net verf doeke nie, maar strek ook gedrukte doeke vir publiek.